দুর্যোগ কবলিত ভুটানে উদ্ধারকাজে নামল সেনা

ওয়েবডেস্ক- প্রবল প্রাকৃতিক দুর্যোগে (Natural Disaster)  বিপর্যস্ত ভুটান (Bhutan) , নদীগুলির জলরাশি উপচে পড়ছে। জলবন্দি একাধিক এলাকা। ফলে প্রতিকূলতার কারণে উদ্ধারকাজ ব্যাহত হচ্ছে। এই অবস্থায় উদ্ধারকাজে নামল সেনা (Indian Army)। রাতভর বৃষ্টিতে আতঙ্কে ভূটানবাসী।

আজ ভোরে আমোচু নদী এলাকায় আকস্মিক বন্যার কারণে ভুটানের অস্থায়ী আবাসন ও কর্মী শিবিরে বেশ কয়েকটি পরিবার এবং শ্রমিক আটকা পড়ে। সমস্ত প্রতিবন্ধকতাকে উপেক্ষা করে ভূটান কর্তৃপক্ষ ও ভারতীয় সেনাবাহিনী একযোগে উদ্ধারকাজ শুরু করেছে। ক্ষতিগ্রস্ত এলাকা থেকে ব্যক্তিদের উদ্ধার করে তাদের নিরাপদে সরিয়ে নিয়ে আসা হচ্ছে। দুপুর ১২.৫৫ থেকে সেনার দুটি হেলিকপ্টার (Army HeliCopter)  উদ্ধারকাজে নেমেছে। দলগুলি আটকে পড়া শ্রমিকদের উদ্ধার করে চিকিৎসা পরিষেবা নিশ্চিত করছে।

ভুটানের রাজকীয় সরকার (Bhutan Royal Government) ভারতীয় সেনাবাহিনীর প্রতি তাদের কৃতজ্ঞতা প্রকাশ করেছে। সেইসাথে রয়েল ভুটান সেনাবাহিনী এবং ড্রুক এয়ার টিমগুলিকে তাদের সাহসী প্রচেষ্টার জন্য আন্তরিক কৃতজ্ঞতা প্রকাশ করেছে।

বঙ্গোপসাগরের উপর নিম্নচাপের ফলে সৃষ্ট অবিরাম বৃষ্টিতে তোর্সা নদীর জল বৃদ্ধি পেয়েছে, যার ফলে পশ্চিমবঙ্গ এবং ভুটানের বিস্তীর্ণ অঞ্চল প্লাবিত হয়েছে।

আরও পড়ুন- আর একটু বৃষ্টিতেই ভাঙতে পারে ভূটানের জলবিদ্যুৎ প্রকল্পের বাঁধ!

রবিবার জরুরি পরিস্থিতিতে ভারতীয় সেনাবাহিনী ভুটানের ফুয়েনশোলিং এলাকায় একটি গুরুত্বপূর্ণ উদ্ধার অভিযান পরিচালনার জন্য সেভোক রোড এভিয়েশন বেস থেকে দুটি হেলিকপ্টার চালু করে। প্রতিকূল অবস্থা, দৃশ্যমানতা উপেক্ষা করে সাধারণ মানুষকে উদ্ধারে কাজ করছে ভারতীয় সেনাবাহিনী।

স্থানীয় কর্তৃপক্ষ দ্রুত ড্রুক এয়ার হেলিকপ্টার সার্ভিসেসের সহায়তা চেয়েছিল। কিন্তু আবহাওয়া প্রতিকূলতার কারণে হেলিকপ্টারটি পারো থেকে উড়তে পারেনি। রয়েল ভুটান আর্মি (RBA) তখন জরুরি সহায়তার জন্য ভারতীয় সেনাবাহিনীর সাহায্য চায়।

দেখুন আরও খবর-